**OPERACIJA: „Projekt cjelovite obnove doma zdravlja ZAGREB-ZAPAD na adresi Vrtlarska 1a, Zagreb, FSEU.2021.MZ.025“**

**KORISNIK**: Dom zdravlja Zagreb - Zapad, Prilaz baruna Filipovića 11, 10000 Zagreb, OIB: 66896155710

**VRIJEDNOST PROJEKTA I UKUPAN IZNOS BESPOVRATNIH SREDSTAVA**: 300.250,00 kuna

**FINANCIRANJE**:

Bespovratna sredstva osigurana su iz Fonda solidarnosti Europske unije (291.750,00 kuna), dok će se iz drugih izvora (Mehanizam za oporavak i otpornost) financirat iznos od 8.500,00 kuna

**RAZDOBLJE PROVEDBE OPERACIJE:** od 22. ožujka 2020. godine do 31. listopada 2022. godine

**KONTAKT OSOBA ZA VIŠE INFORMACIJA**:

Ante Klarić, dipl.iur., voditelj operacije (ante.klaric@dzz-zapad.hr)

**KRATAK OPIS OPERACIJE**:

Ugovor o dodjeli bespovratnih financijskih sredstava potpisan je između Ministarstva zdravstva i korisnika bespovratnih sredstava Doma zdravlja Zagreb - Zapad.

Ukupna vrijednost operacije definirana je Ugovorom koji je potpisan 26. listopada 2021. godine kojim su dodijeljena bespovratna sredstva u iznosu od 300.250,00 kuna iz Fonda solidarnosti Europske unije (291.750,00 kuna) te iz drugih izvora (Mehanizam za oporavak i otpornost) (8.500,00 kuna).

Uslijed potresa, zapadni dio zgrade na lokaciji Vrtlarska 1a, Zagreb pretrpio je oštećenja, a specifičnosti djelatnosti korisnika zahtijevaju individualan i cjelovit pristup u obnovi. Sukladno preliminarnoj (brzoj) procjeni oštećenja građevine u potresu prema Hrvatskom centru za potresno inženjerstvo i Stožeru civilne zaštite građevina se može klasificirati kao: Privremeno neupotrebljivo, PN2, potrebne mjere hitne intervencije.

Kako bi pristupio cjelovitoj obnovi građevine koja podrazumijeva očuvanje svojstava za sigurno obavljanje medicinske djelatnosti, sigurnost za pacijente i zdravstvene djelatnike, sanaciju šteta od potresa te ojačanje konstrukcije i prilagodbu suvremenim medicinskim uvjetima korištenja, korisnik je inicirao predmetnu operaciju koja obuhvaća sljedeće aktivnosti podijeljene prema prihvatljivim grupama aktivnosti

1. Priprema projektne i tehničke dokumentacije:
	1. Izrada Elaborata ocjene postojećeg stanja građevinske konstrukcije
	2. Izrada Projektnog zadatka
	3. Izrada Projekta obnove konstrukcije zgrade i projekta obnove zgrade za cjelovitu obnovu zgrade
	4. Izrada Troškovnika radova
2. Upravljanje projektom i administracija
3. Promidžba i vidljivost.

**CILJ I OČEKIVANI REZULTATI OPERACIJE:**

Bez pripremljene dokumentacije, korisnik nije u mogućnosti provesti sanaciju šteta od potresa te ojačati konstrukciju i ostvariti prilagodbu suvremenim medicinskim uvjetima korištenja. Temeljem provedenih aktivnosti, postići će se sljedeći rezultat operacije: Izrađena sva potrebna projektna i tehnička dokumentacija temeljem koje će se pristupiti cjelovitoj obnovi zgrade na lokaciji Vrtlarska 1a. Temeljem ostvarenog rezultata, postići će se specifični cilj operacije (svrha operacije): Razvoj projektne i tehničke dokumentacije potrebne za provedbu projekta cjelokupne obnove zgrade Doma zdravlja Zagreb-Zapad na lokaciji Vrtlarska 1a, Zagreb koja podrazumijeva dodatno poboljšanje konstrukcije uz prilagodbu suvremenim standardima.

Mjere zaštite unutar ove operacije podrazumijevaju izradu projektne i tehničke dokumentacije temeljem koje će se sanirati štete od potresa te omogućiti sprječavanje nastajanja daljnjih šteta na predmetnoj građevini te posljedično osiguranje zdravlja i života pacijenata i zdravstvenih djelatnika.

Pokazatelj provedbe operacije je sljedeći:

* Pripremljen 1 projekt za cjelovitu obnovu - provedbom projekta izradit će se sva potrebna projektna i tehnička dokumentacija (1 Elaborat ocjene postojećeg stanja građevinske konstrukcije, 1 Projektni zadatak, 1 Projekt obnove konstrukcije zgrade i projekt obnove zgrade za cjelovitu obnovu zgrade, 1 Troškovnik radova) koja je korisniku potrebna za realizaciju projekta cjelovite obnove na lokaciji Vrtlarska 1a, Zagreb.

Provedbom predmetne operacije izrade projektne i tehničke dokumentacije, djelovat će se u smjeru savladavanja problema s kojima je korisnik suočen nakon oštećenja zgrade u potresu te će se omogućiti osiguranje zdravlja i života pacijenata i zdravstvenih djelatnika uz provedbu mjera vezanih uz horizontalna načela. Sukladno Pravilniku o osiguranju pristupačnosti građevina osobama s invaliditetom i smanjene pokretljivosti (NN 78/13), predvidjet će se horizontalne mjere.

**POVEZNICE NA RELEVANTNE INTERNETSKE STRANICE**:

[www.strukturnifondovi.hr](http://www.strukturnifondovi.hr)

<https://zdravlje.gov.hr/>

<https://mpgi.gov.hr/>

<https://ec.europa.eu/regional_policy/hr/funding/solidarity-fund/>

*Sadržaj ovog materijala isključiva je odgovornost Doma zdravlja Zagreb - Zapad.*

